ai4bharat/Pralekha huggingface dataset:
মানবসম্পদবিকাশমন্ত্রক
কোভিডের সময়কালে শিক্ষাব্যবস্থার যাতে কোনো ক্ষতি না হয় তার জন্য সরকার একগুচ্ছ পদক্ষেপ নিয়েছে
নয়াদিল্লী, ৯ আগস্ট, ২০২১
কোভিড-১৯ মহামারীর সময় কেন্দ্র রাজ্য ও কেন্দ্রশাসিত অঞ্চলগুলির সঙ্গে শিক্ষার বিষয়ে বিভিন্ন আলোচনা করেছে। এছাড়া এ বছরের জানুয়ারিতে সুশীল সমাজের বিভিন্ন সংগঠনের সঙ্গেও গুরুত্বপূর্ণ বৈঠক হয়েছে। কোভিড-১৯ মহামারীর সময়ে ছাত্রছাত্রীদের শিক্ষালাভে যাতে কোনো সমস্যা না হয় তার জন্য সংশ্লিষ্ট ব্যক্তিদের কাছ থেকে বিভিন্ন পরামর্শ নেওয়া হয়েছে।
সংবিধানে শিক্ষা হল যৌথ তালিকাভুক্ত। দেশের বেশিরভাগ বিদ্যালয় রাজ্য ও কেন্দ্রশাসিত অঞ্চলের আওতাধীন। তবে প্রতিটি ছাত্রছাত্রী যাতে শিক্ষার সুযোগ পায় তার জন্য বহুমুখী উদ্যোগ নেওয়া হয়েছে। আত্মনির্ভর ভারত অভিযানের আওতায় ২০২০র ১৭ মে পিএম ই-বিদ্যা কর্মসূচির সূচনা করা হয়। শিক্ষা ক্ষেত্রে ডিজিটাল/অনলাইন/বেতারের সাহায্যে যাতে পাঠদান করা যায় তার জন্য সমন্বিত এই উদ্যোগ নেওয়া হয়েছে। এর মধ্যে রয়েছে এক দেশ এক ডিজিটাল প্ল্যাটফর্ম ব্যবস্থা౼ দীক্ষা, প্রথম থেকে দ্বাদশ শ্রেণী পর্যন্ত স্বয়ম প্রভা টেলিভিশন চ্যানেল, সিবিএসই-র পডকাস্ট সম্প্রচার ও কমিউনিটি বেতার কেন্দ্র শিক্ষাবানী, ভিন্ন ভাবে সক্ষমদের জন্য ডিজিটালি অ্যাকসেসেবল ইনফরমেশন সিস্টেম এবং মনদর্পন।
দেশে শিক্ষার প্রসারে কেন্দ্র ২০২০র জাতীয় শিক্ষা নীতির সঙ্গে সাযুজ্য রেখে সমগ্র শিক্ষা অভিযান, মিড ডে মিল, পড়না লিখনা অভিযান এবং রাষ্ট্রীয় উচ্চতর শিক্ষা অভিযানের ব্যবস্থা করেছে।
কেন্দ্রীয় শিক্ষার অধিকার আইনের আওতায় শ্রেণীভিত্তিক, বিষয় ভিত্তির জ্ঞানার্জনের মূল্যায়ণের জন্য বিশেষ ব্যবস্থা করা হয়েছে। ছাত্রছাত্রীদের লেখাপড়ার ক্ষেত্রে অসুবিধার বিষয়টি বুঝতে ন্যাশনাল অ্যাচিভমেন্ট সার্ভে করা হয়। রাজ্য ও কেন্দ্রশাসিত অঞ্চলগুলির শিক্ষা ব্যবস্থার মূল্যায়ণের জন্য ৭০ রকমের বিষয় বিবেচনা করে একটি বিশেষ সূচক তৈরি করা হয়েছে। শিক্ষক-শিক্ষিকাদের প্রশিক্ষণের জন্য ‘নিষ্ঠা’র পাশাপাশি অনলাইনে ছাত্রছাত্রীরা কতটা শিখতে পারছে তা যাচাই করার জন্য বিশেষ ব্যবস্থা নেওয়া হয়েছে। এছাড়াও মুক্ত দূরশিক্ষা ব্যবস্থার মাধ্যমে ৯ লক্ষ ৯৮ হাজার শিক্ষক-শিক্ষিকাকে বিশেষ প্রশিক্ষণ দেওয়া হয়েছে।
২০২০র জাতীয় শিক্ষা নীতিতে পাঠক্রমের সংস্কার, শৈশবের প্রথম পর্যায়ে শিশুদের যুক্ত করা, স্বাক্ষরতা ও গণনার মতো বিষয়ে দক্ষতা অর্জনের ওপর গুরুত্ব দেওয়া হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় শিক্ষা মন্ত্রী শ্রী ধর্মেন্দ্র প্রধান।
CG/CB/NS
(Visitor Counter : 122
প্রধানমন্ত্রীরদপ্তর
মহান রাজ্য অরুণাচল প্রদেশের জন্য কাজ করা এবং তার সম্ভাবনা উপলব্ধিতে তাকে সাহায্য করা সম্মানের: প্রধানমন্ত্রী
অরুণাচলে উন্নয়নমূলক কাজ নিয়ে জনসাধারণের প্রতিক্রিয়ার প্রত্যুত্তর দিয়েছেন প্রধানমন্ত্রী
নয়াদিল্লি, ২০ নভেম্বর, ২০২২
বিভিন্ন উন্নয়নমূলক কাজের গতকাল সূচনা করার পর প্রধানমন্ত্রী শ্রী নরেন্দ্র মোদী জনসাধারণের প্রশংসার প্রত্যুত্তর ট্যুইটারে দিয়েছেন। প্রধানমন্ত্রী গতকাল ইটানগরে দোন্যি পোলো বিমান বন্দরের সূচনা এবং ৬০০ মেগাওয়াট কামেঙ্গ জলবিদ্যুৎ স্টেশনকে জাতির উদ্দেশ্যে উৎসর্গ করেন।
উত্তর পূর্বাঞ্চলে বিমান সংযোগ প্রভূত বৃদ্ধি পাওয়া নিয়ে মন্তব্য করতে গিয়ে প্রধানমন্ত্রী বলেছেন;
“হ্যাঁ, উত্তর পূর্বাঞ্চলে যোগাযোগের ক্ষেত্রে এটা সত্যি এক বিরাট পরিবর্তন। এর ফলে আরও বেশি পর্যটক সেখানে যেতে পারবেন এবং উত্তর পূর্বাঞ্চলের লোকেরা অনায়াসে অন্যত্র যাতায়াত করতে পারবেন।”
একজন নাগরিক সেই রাজ্যের উন্নয়নের ক্ষেত্রে প্রধানমন্ত্রীর দায়বদ্ধতার দিকটিকে তুলে ধরলে প্রত্যুত্তরে প্রধানমন্ত্রী জানান,
“অরুণাচল প্রদেশের মানুষরা ব্যতিক্রম। দেশপ্রেমে তাঁরা অবিচল। এই মহান রাজ্যের জন্য কাজ করা এবং তার সম্ভাবনা উপলব্ধিতে তাকে সাহায্য করা সম্মানের।”
PG/AB/NS
(
প্রধানমন্ত্রীরদপ্তর
কোভিড পরিস্থিতিতে ভারতীয় নৌবাহিনীর গৃহীত উদ্যোগগুলির পর্যালোচনা করলেন প্রধানমন্ত্রী বিভিন্ন শহরে নৌবাহিনীর হাসপাতালগুলিতে সাধারণ মানুষের চিকিৎসার ব্যবস্থা করা হচ্ছে লাক্ষ্মাদ্বীপ এবং আন্দামান ও নিকোবর দ্বীপপুঞ্জে নৌবাহিনী অক্সিজেন সরবরাহের কাজ করছে
নতুন দিল্লি, ৩ মে, ২০২১
প্রধানমন্ত্রী শ্রী নরেন্দ্র মোদীর সঙ্গে আজ নৌবাহিনীর প্রধান অ্যাডমিরাল করমবীর সিং সাক্ষাৎ করেছেন। মহামারীর সময়ে দেশবাসীকে সাহায্য করতে ভারতীয় নৌবাহিনীর বিভিন্ন উদ্যোগের বিষয়ে তিনি প্রধানমন্ত্রীকে জানিয়েছেন। নৌবাহিনী সমস্ত রাজ্য প্রশাসনকে তাদের হাসপাতাল ব্যবহার করা ছাড়াও বিভিন্ন সামগ্রী পরিবহণের প্রস্তাব দিয়েছে। নানা শহরে থাকা নৌবাহিনীর হাসপাতালগুলি সাধারণ মানুষের চিকিৎসার জন্য খুলে দেওয়া হয়েছে।
শ্রী সিং আরও জানিয়েছেন, কোভিডের চিকিৎসা করতে দেশের নানা জায়গায় নৌবাহিনীতে কর্মরত চিকিৎসক এবং চিকিৎসাকর্মীরা কাজ করছেন। কোভিড সংক্রমণের চিকিৎসার জন্য নৌবাহিনীর সদস্যরা যুদ্ধ ক্ষেত্রে অসুস্থকে সেবা করার যে প্রশিক্ষণ পেয়ে থাকেন, সেটিকে কাজে লাগানো হচ্ছে।
নৌবাহিনীর প্রধান আরও জানিয়েছেন, লাক্ষ্মাদ্বীপ এবং আন্দামান ও নিকোবর দ্বীপপুঞ্জে অক্সিজেনের সরবরাহ বাড়াতে নৌবাহিনী সাহায্য করছে। বাহেরিন, কাতার, কুয়েত এবং সিঙ্গাপুর থেকে অক্সিজেন কন্টেনার সহ চিকিৎসার বিভিন্ন সরঞ্জাম ভারতে পরিবহণের জন্য ভারতীয় নৌবাহিনীর উদ্যোগের বিষয়েও তিনি প্রধানমন্ত্রীকে জানিয়েছেন।
SDG/CB/AS
(Visitor Counter : 156
রেলমন্ত্রক
২৮ মার্চ থেকে সাড়ে ৮ লক্ষের বেশি মিল তথা রান্না করার খাবার দুঃস্থ মানুষদের মধ্যে বন্টনের মাধ্যমে রেলের সামাজিক দায়বদ্ধতা পালন
নতুনদিল্লি, ৯ এপ্রিল, ২০২০
ভারতীয় রেল, কোভিড–১৯ মহামারীর সংক্রমণ আটকাতে লকডাউন বা প্রতিরোধ মূলক নিয়ন্ত্রণ ব্যবস্থা চালু করার পর দুঃস্থ মানুষদের কাগজের প্লেটে দুপুরবেলা এবং রাত্রিবেলা প্যাকেটে খাদ্য বন্টন করেছে। সামাজিক দায়বদ্ধতার বিষয়টি বিবেচনা করে রেল, আইআরসিটিসি-র রান্নাঘর, আরপিএফ-এর সম্পদ এবং এনজিও-র অনুদান ব্যবহার করে দরিদ্র, দুঃস্থ, ভিক্ষুক, শিশু, মালবাহক, পরিযায়ী শ্রমিক, আটকে পড়া মানুষ সহ যারাই রেল স্টেশনে অথবা তার আশে-পাশের জায়গায় এসেছেন, তাদের সবার খাবার ব্যবস্থা করেছে।
রেল, এবং শিল্প ও বাণিজ্য মন্ত্রী শ্রী পীযুষ গোয়েল, আগেই রেলকে, তাদের এলাকা এবং রেলস্টেশনের বাইরে জেলাপ্রশাসন এবং অসরকারী সংগঠনগুলির সঙ্গে আলোচনা করে দুঃস্থ মানুষদের খাবার ব্যবস্থা করার পরামর্শ দিয়েছিলেন।
আরপিএফ, জিআরপি, বিভিন্ন রেলের বাণিজ্যিক দপ্তর, রাজ্য সরকার এবং অসরকারী সংগঠনগুলির সাহায্যে দুঃস্থ মানুষদের খাবার দেবার সময় স্বাস্থ্যবিধি এবং সামাজিক ব্যবধান বজায় রাখা হচ্ছে। বিভিন্ন রেলের জেনারেল ম্যানেজার এবং ডিআরএম-রা আইআরসিটিসির আধিকারিকদের সঙ্গে একাজে সমন্বয় বজায় রেখে চলেছেন।
২৮ মার্চ থেকে নতুন দিল্লী, ব্যাঙ্গালোর, হুবলি, মুম্বাই সেন্ট্রাল, আমেদাবাদ, ভূসাওয়াল, হাওড়া, পাটনা, গোয়া, রাঁচি, কাটিহার, দীনদয়াল উপাধ্যায় নগর, বালাসোর, বিজয়ওয়াড়া, খুরদা, কাটপাডি, তিরুচিরাপল্লী, ধানবাদ, গুয়াহাটি, সমস্তিপুর, প্রয়াগরাজ, ইটারসি, বিশাখাপত্তনম, চেন্ডালপাটু, পুণে, হাজিপুর, রায়পুর এবং টাটানগরে আইআরসিটিসির রান্নাঘরগুলি থেকে এপর্যন্ত ৮ লক্ষ ৫০ হাজার মিল তথা খাবার বন্টন করা হয়েছে। আইআরসিটিসি, ৬ লক্ষেরও বেশি মিল বন্টন করেছে। আরপিএফ, তার সম্পদ ব্যবহার করে প্রায় ২ লক্ষ মিল বা খাবার বন্টন করেছে। বিভিন্ন অসরকারী সংগঠন রেলকে দেড় লক্ষ মিল অনুদান হিসাবে দিয়েছে।
পিএম কেয়ার্স তহবিলে আইআরসিটিসি, ২০ কোটি টাকা জমা দিয়েছে, এরমধ্যে কর্পোরেট সামাজিক দায়বদ্ধতার খাতে যে তহবিল রয়েছে, সেখান থেকে ৮ কোটি টাকা এবং ১২ কোটি টাকা তাঁরা অনুদান হিসাবে দিয়েছেন।
(CG/CB
প্রতিরক্ষামন্ত্রক
২০২২ সালে আসন্ন প্রতিরক্ষা এক্সপোতে প্রতিরক্ষা উৎকর্ষতার জন্য উদ্ভাবনী ক্ষেত্রে বিনিয়োগ  এবং মন্থন উল্লেখযোগ্য স্থান পেতে চলেছে
নতুন দিল্লি, ২৮ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী ২০১৮ সালে প্রতিরক্ষা ক্ষেত্রে উৎকর্ষতার জন্য উদ্ভাবনী -এর সূচনা করেছিলেন। মূলত প্রতিরক্ষা ও মহাকাশ ক্ষেত্রে সংশ্লিষ্ট বিভিন্ন পক্ষের জন্য একটি ঐক্যবদ্ধ প্ল্যাটফর্ম তৈরিতেই এই উদ্যোগ নেওয়া হয়। এটি সংশ্লিষ্ট ক্ষেত্রে প্রযুক্তির উন্নয়ন এবং সম্ভাব্য সহযোগিতার বিষয় তদারকি করার জন্য একটি পৃষ্ঠপোষক সংস্থা হিসেবে কাজ করছে।
আধুনিক সামরিক যুদ্ধে একটি দেশের কার্যকরি শক্তি নির্ধারণে উদ্ভাবনী চিন্তাভাবনা ধীরে ধীরে সবচেয়ে গুরুত্বপূর্ণ হয়ে উঠেছে। তাই আইডিইএক্স-এর মত প্ল্যাটফর্ম, ডিফেন্স ইন্ডিয়া স্টার্ট-আপ চ্যালেঞ্জেস  এবং ওপেন চ্যালেঞ্জেস -এর মত কর্মসূচির মাধ্যমে সামরিক বাহিনীতে জটিল সমস্যা সমাধানের পথ খুঁজে পেতে সাহায্য করেছে, যা সামরিক প্রযুক্তির ভবিষ্যতের জন্য মূল উপাদান হয়ে উঠবে। এর সঙ্গে সামঞ্জস্য বজায় রেখে ভারতীয় নৌ বাহিনী সফলভাবে আইডিইএক্স ক্ষেত্রে বিজয়ী সইফ অটোমেশন সার্ভিসেস এলএলপি সংস্থাকে একটি বরাত দিয়েছে।
এপর্যন্ত আইডিইএক্স পাঁচ দফায় ডিআইএসসি এবং তিন দফায় ওসি প্রতিযোগিতার আয়োজন করেছে। এক্ষেত্রে ব্যক্তিগত উদ্ভাবক এবং স্টার্টআপগুলির কাছ থেকে ২ হাজারেরও বেশি আবেদন জমা পড়ে। এছাড়াও আইডিইএক্স সাপোর্ট ফর প্রোটোটাইপ অ্যান্ড রিসার্চ কিকস্টার্ট -এর মত আর্থিক সহায়তা পরিকাঠামোর মাধ্যমে একাধিক প্রযুক্তিগত ক্ষেত্রে সহায়তা দেওয়া হয়ে থাকে।
বহু প্রতিক্ষিত দ্বিবার্ষিক অনুষ্ঠান প্রতিরক্ষা এক্সপো ২০২২ আসন্ন। আইডিইএক্স স্টার্টআপগুলিকে তুলে ধরতে এবং তার জনকল্যাণমুখী অনুষ্ঠান মন্থনের সময় বিজয়ীদেরকে পুরস্কৃত করার জন্য প্রস্তুত। এবার তিনটি নতুন ইনকিউবেটর অংশীদারের সঙ্গে সমঝোতাপত্র স্বাক্ষর হবে। উন্নয়ন এবং বিজ্ঞান ও প্রযুক্তি ক্ষেত্রে নেতৃত্বদানের উদ্দেশ্যেই এই সমঝোতা হবে।
আইডিইএক্স একটি পরিবার এবং উদ্দীপনার সঙ্গে ক্রমশই এগিয়ে চলেছে। এরই অঙ্গ হিসেবে প্রতিরক্ষা উৎকর্ষতার জন্য উদ্ভাবনী ক্ষেত্রে বিনিয়োগ  অনুষ্ঠানের সূচনা করা হবে। প্রতিরক্ষা ও অভ্যন্তরীণ নিরাপত্তায় উদ্ভাবনী ক্ষেত্রে আইডিইএক্স সর্বদাই এগিয়ে রয়েছে। তাই আইডিইএক্স প্রতিরক্ষা উদ্ভাবনী ক্ষেত্রে নতুন দক্ষতার বিকাশে জন্য দেশের শক্তিশালী বিজ্ঞান, প্রযুক্তি ও গবেষণা প্রতিভাকে ব্যবহার করছে।
CG/SS/SKD/
(Visitor Counter : 97
প্রধানমন্ত্রীরদপ্তর
প্রধানমন্ত্রী আগামীকাল মধ্যপ্রদেশের রাস্তার হকারদের সঙ্গে ‘স্বনিধি সংবাদ’ অনুষ্ঠানে মতবিনিময় করবেন
নয়াদিল্লি, ০৮ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আগামীকাল ৯ই সেপ্টেম্বর মধ্যপ্রদেশের রাস্তার হকারদের সঙ্গে ‘স্বনিধি সংবাদ’ নামে এক মতবিনিময় অনুষ্ঠানে অংশ নেবেন।
কোভিড-১৯ এর দরুণ প্রভাবিত রাস্তার হকারদের জীবন-জীবিকা সংক্রান্ত কাজকর্ম পুনরায় শুরু করতে সাহায্য করার জন্য কেন্দ্রীয় সরকার গত পয়লা জুন প্রধানমন্ত্রী স্বনিধি কর্মসূচি শুরু করেন।
মধ্যপ্রদেশে ৪ লক্ষ ৫০ হাজার রাস্তার হকার এই কর্মসূচিতে সামিল হয়েছেন এবং ৪ লক্ষেরও বেশি হকারকে পরিচয়পত্র সহ বিক্রেতা শংসাপত্র দেওয়া হয়েছে। ইতিমধ্যেই ২ লক্ষ ৪৫ হাজার যোগ্য সুফলভোগীর আবেদনপত্র অর্থ সহায়তার জন্য ব্যাঙ্কগুলির কাছে পাঠিয়ে দেওয়া হয়েছে। প্রেরিত আবেদনপত্রগুলির মধ্যে প্রায় ১ লক্ষ ৪০ হাজার রাস্তার হকারের আর্থিক সহায়তার আবেদন মঞ্জুর হয়েছে। এই সহায়তা বাবদ ১৪০ কোটি টাকা দেওয়া হবে। রাজ্যগুলির মধ্যে আবেদনপত্র গ্রহণের দিক থেকে মধ্যপ্রদেশ প্রথম স্থানে রয়েছে।
এই কর্মসূচির সুফলভোগীদের আগামীকালের অনুষ্ঠান সরাসরি দেখার সুবিধা করে দেওয়ার জন্য রাজ্যের ৩৭৮টি পুরসংস্থায় এলইডি স্ক্রিনের ব্যবস্থা করা হচ্ছে।
ওয়েবকাস্টের মাধ্যমে অনুষ্ঠানটি সরাসরি সম্প্রচারিত হবে।অনুষ্ঠানে যোগ দেওয়ার জন্য MyGov পোর্টালের মাধ্যমে আগাম নথিভুক্তিকরণের প্রক্রিয়া চলছে। রেজিস্ট্রেশনের জন্য MyGov পোর্টালের লিঙ্কটি হ’ল - https://pmevents.ncog.gov.in/
রাজ্যের মুখ্যমন্ত্রী শ্রী শিবরাজ সিং চৌহান ভিডিও কনফারেন্সের মাধ্যমে অনুষ্ঠানে যোগ দেবেন।
প্রধানমন্ত্রী রাজ্যের ৩ জন সুফলভোগী রাস্তার হকারের সঙ্গে তাঁদের বিক্রয় কেন্দ্রগুলি থেকেই ভার্চ্যুয়ালি মতবিনিময় করবেন।
(CG/BD/SB
প্রতিরক্ষামন্ত্রক
কোভিড-১৯ –এর দ্বিতীয় ঢেউয়ের বিরুদ্ধে লড়াইয়ে ভারতীয় বিমান ও নৌ বাহিনী সামনে থেকে কাজ করে চলেছে
নতুন দিল্লি, ১০ মে, ২০২১
ভারতীয় বিমান ও নৌ বাহিনী বর্তমান কোভিড-১৯ পরিস্থিতি মোকাবিলায় চিকিৎসা সরঞ্জাম সরবরাহ সহায়তায় নিরন্তর প্রয়াস চালিয়ে যাচ্ছে। এই প্রয়াসের অঙ্গ হিসেবে ১০ মে পর্যন্ত ভারতীয় বিমান বাহিনী দেশের বিভিন্ন প্রান্ত থেকে ৫৩৪টি পণ্যবাহী বিমানে ৬ হাজার ৪২০ মেট্রিকটন ক্ষমতা সম্পন্ন ৩৩৬টি অক্সিজেন কন্টেনার এবং চিকিৎসা সরঞ্জাম নির্দিষ্ট গন্তব্যস্থলে পৌঁছে দিয়েছে। জামনগর, ভোপাল, চণ্ডীগড়, পানাগড়, ইন্দোর, রাঁচি, আগ্রা, যোধপুর, ভূবনেশ্বর, বেগমপেট, পুনে, সুরাট, রায়পুর, উদয়পুর, মুম্বাই, লক্ষ্ণৌ, নাগপুর, গোয়ালিয়র, বিজয়ওয়ারা, বড়োদা, ডিমাপুর এবং হিন্দন - এই শরহগুলিতে ভারতীয় বিমান বাহিনী অক্সিজেন কন্টেনার এবং চিকিৎসা সরঞ্জাম পৌঁছে দিয়েছে।
এছাড়াও ভারতীয় বিমান বাহিনী ৮৪টি আন্তর্জাতিক পণ্যবাহী বিমানের মাধ্যমে ১ হাজার ৪০৭ মেট্রিকটন ক্ষমতা সম্পন্ন ৮১টি ক্রায়োজনিক অক্সিজেন কন্টেনার, ১ হাজার ২৫২টি খালি অক্সিজেন সিলিন্ডার, ৭০৫টি অক্সিজেন কনসেনট্রেটর সহ চিকিৎসা সরঞ্জাম বিশ্বের বিভিন্ন প্রান্ত থেকে দেশে নিয়ে এসেছে। মূলত এই সরঞ্জামগুলি সিঙ্গাপুর, দুবাই, থাইল্যান্ড, ব্রিটেন, জার্মানি, বেলজিয়াম, অস্ট্রেলিয়া, ইন্দোনেশিয়া এবং ইজরায়েল থেকে নিয়ে আসা হয়েছে।
‘দ্বিতীয় পর্যায়ে সমুদ্র সেতু’ অভিযানের অঙ্গ হিসেবে ভারতীয় নৌ বাহিনীর আইএনএস ঐরাবত, আইএনএস ত্রিকান্দ এবং আইএনএস কলকাতা সিঙ্গাপুর, দোহা, কাতার, কুয়েত, বাহরিন-এর মতো বন্ধুত্বপূর্ণ দেশগুলি থেকে কোভিড-১৯ মোকাবিলায় জরুরি সরঞ্জামগুলি দেশে নিয়ে এসেছে। এর পাশাপাশি আইএনএস কোচি, আইএনএস তাবর, আইএনএস জলশওয়া এবং আইএনএস শার্দুল খুব শীঘ্রই বন্ধুত্বপূর্ণ দেশগুলি থেকে অক্সিজেন ট্যাঙ্কার, সিলিন্ডার সহ গুরুত্বপূর্ণ কোভিড-১৯ চিকিৎসা সামগ্রী দেশে নিয়ে আসবে।
CG/SS/SKD
(Visitor Counter : 152
অর্থমন্ত্রক
২০২০-২১ অর্থবর্ষে কেন্দ্র জুন মাস পর্যন্ত অ্যাকাউন্টের মাসিক পর্যালোচনা করেছে
নয়াদিল্লি, ৩১ জুলাই, ২০২০
কেন্দ্র ২০২০-র জুন পর্যন্ত মাসিক অ্যাকাউন্টের সংক্ষেপিত প্রতিবেদন প্রকাশ করেছে। এই প্রতিবেদনের উল্লেখযোগ্য দিকগুলি হল :
কেন্দ্র জুন মাস পর্যন্ত ১,৫৩,৫৮১ কোটি টাকা  পেয়েছে। এর মধ্যে কর বাবদ ১,৩৪,৮২২ কোটি টাকার রাজস্ব আদায় হয়েছে। কর বহির্ভূত রাজস্ব ১৫,১৮৬ কোটি টাকা এবং ঋণ বহির্ভূত মূলধন ৩,৫৭৩ কোটি টাকা পাওয়া গেছে।
রাজ্য সরকারগুলিকে করের ভাগ হিসেবে কেন্দ্র এই সময়ের মধ্যে ১,৩৪,০৪৩ কোটি টাকা হস্তান্তরিত করেছে যা গত বছরের তুলনায় ১৪,৫৮৮ কোটি টাকা কম।
কেন্দ্র এই সময়ের মধ্যে ৮,১৫,৯৪৪ কোটি টাকা  খরচ করেছে। এর মধ্যে ৭,২৭,৬৭১ কোটি টাকা রাজস্ব খাতে এবং ৮৮,২৭৩ কোটি টাকা মূলধন হিসেবে খরচ করা হয়েছে। মোট রাজস্ব বাবদ যে ব্যয় হয়েছে তার মধ্যে ১,৬০,৪৯৩ কোটি টাকা সুদ দেওয়ার জন্য এবং ৭৮,৯৬৪ কোটি টাকা প্রধান প্রধান ভর্তুকির ক্ষেত্রে ব্যয় করা হয়েছে।
CG/CB/DM
(Visitor Counter : 139
প্রধানমন্ত্রীরদপ্তর
প্রধানমন্ত্রী নরেন্দ্র মোদীর তথ্য প্রযুক্তি কারিগরি কর্মীদের সঙ্গে বৈঠক ও “ম্যায় নেহি হাম’ পোর্টালের সূচনা
নয়াদিল্লি, ২৩ অক্টোবর, ২০১৮
প্রধানমন্ত্রী শ্রী নরেন্দ্র মোদী আজ তথ্য প্রযুক্তি ও বৈদ্যুতিন উৎপাদন বিষয়ক কর্মীদের সঙ্গে বৈঠকে মিলিত হবেন। এই উপলক্ষে তিনি “ম্যায় নেহি হাম” পোর্টাল ও অ্যাপের সূচনা করবেন। এই পোর্টালটি ‘সেলফ্ ফর সোসাইটি’ বা সমাজের জন্য আমি – এই বিষয়ের ওপর কাজ করবে। তথ্য প্রযুক্তি কর্মীদের নানা সামাজিক পরিষেবার কাজে একযোগে কাজ করতে সাহায্য করবে। সমাজে দুর্বলতর শ্রেণীর মানুষের পরিষেবায় বৃহত্তর স্বার্থে একযোগে কাজ করবেন তথ্য প্রযুক্তি কর্মীরা। সমাজের উন্নয়নে যাঁরা কাজ করতে আগ্রহী, তাঁদের জন্য কাজের সুযোগ করে দেবে এই পোর্টাল।
প্রধানমন্ত্রী শিল্প ক্ষেত্রের শীর্ষ নেতাদের সঙ্গে মিলিত হবেন। তথ্য প্রযুক্তি কর্মী ও বৈদ্যুতিন কারিগরি সংস্থার কর্মীদের সমাবেশে তিনি ভাষণ দেবেন। টাউন হল ধাঁচের এক সমাবেশে তিনি আলোচনায় অংশ নেবেন। সারা ভারতের ১০০টির বেশি তথ্য প্রযুক্তি সংস্থার কর্মীরা ভিডিও কনফারেন্সিং-এর মাধ্যমের এই অনুষ্ঠানে যোগ দেবেন বলে আশা করা হচ্ছে।
CG/PM/SB…
(Visitor Counter : 117
স্বরাষ্ট্র মন্ত্রক
পদ্ম পুরস্কার ২০১৯-এর জন্য ২১ হাজারেরও বেশি মনোনয়ন জমা পড়েছে ১৫ সেপ্টেম্বর পর্যন্ত চলবে মনোনয়নের প্রক্রিয়া
নয়াদিল্লি, ২৮ আগস্ট, ২০১৮
২০১৯-এর সাধারণতন্ত্র দিবস উপলক্ষে যে পদ্ম পুরস্কার ঘোষণা করা হবে তার জন্য এ বছরের ১৫ সেপ্টেম্বর পর্যন্ত মনোনয়নপত্র জমা দেওয়া যাবে। ইতিমধ্যেই ২১ হাজার ৮৫৫টি নাম ওয়েবসাইটের মাধ্যমে নথিভুক্ত হয়েছে এবং এর মধ্যে ২১ হাজার ২২৮টি মনোনয়ন দাখিলের কাজ সম্পূর্ণ হয়েছে। কেন্দ্রীয় মন্ত্রক/বিভাগ, রাজ্য সরকার/কেন্দ্রশাসিত অঞ্চল, ভারতরত্ন/পদ্ম বিভূষণ প্রাপক এবং বিভিন্ন সংস্থার কাছ থেকে এই পুরস্কারের জন্য মনোনয়ন এবং সুপারিশ আহ্বান করা হয়েছে। স্বরাষ্ট্র মন্ত্রক দেশের বিভিন্ন ক্ষেত্রে প্রতিভাবান মানুষদের চিহ্নিত করার জন্য উপযুক্ত মনোনয়ন বা সুপারিশ পাঠাতে সংশ্লিষ্ট সকলের কাছে আহ্বান জানিয়েছে। www.padmaawards.gov.in –এই ওয়েবসাইটের মাধ্যমে পদ্ম পুরস্কারের জন্য অনলাইনে মনোনয়ন, সুপারিশ পাঠানোর ব্যবস্থা হয়েছে। এমনকি, দেশের সমস্ত নাগরিকই নিজের জন্যও মনোনয়ন দাখিল করতে পারবেন। সমস্ত মনোনয়ন বা সুপারিশের সঙ্গে প্রাসঙ্গিক তথ্যাদিও থাকতে হবে। ১৯৫৪ সালে চালু হওয়ার পর প্রতি বছর সাধারণতন্ত্র দিবস উপলক্ষে বিভিন্ন ক্ষেত্রে উল্লেখযোগ্য কাজের স্বীকৃতিতে এই পুরস্কার দেওয়া হয়ে থাকে। তবে চিকিৎসক ও বিজ্ঞানী বাদে সরকারি কর্মচারী বা সরকারি মালিকানাধীন রাষ্ট্রায়ত্ত সংস্থার কর্মীরা অবশ্য পদ্ম পুরস্কারের জন্য বিবেচিত হন না। এ বিষয়ে বিস্তারিত জানার জন্য কেন্দ্রীয় স্বরাষ্ট্র মন্ত্রকের ওয়েবসাইট www.mha.nic.in – এ লগইন করা যেতে পারে এবং পদ্ম পুরস্কার সংক্রান্ত নিয়ম-কানুনের জন্য http://padmaawards.gov.in/SelectionGuidelines.aspx এই লিঙ্কে লগ-ইন করা যেতে পারে।
CG/PB/SB…
(Visitor Counter : 26
উত্তর-পূর্বাঞ্চলেরউন্নয়নসংক্রান্তমন্ত্রক
ডঃ জীতেন্দ্র সিং বলেছেন বাঁশ শিল্প দেশের উত্তর পূর্বাঞ্চলে ‘লোকাল ফর ভোকাল’ মন্ত্রে‘ আত্মনির্ভর ভারত অভিযানে গতি আনবে
উত্তর পূর্বাঞ্চলের উন্নয়ন মন্ত্রক বিশাল ই-অফিস নেটওয়ার্কের মাধ্যমে বিশ্বব্যাপী এই মাহামারীর সময় ১০০ শতাংশ কাজের লক্ষ্য অর্জন করেছে
নতুন দিল্লি, ৩০ জুন, ২০২০
কেন্দ্রের পূর্বাঞ্চলীয় উন্নয়ন প্রতিমন্ত্রী , পিএমও, কর্মচারী, জন অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী, ডাঃ জিতেন্দ্র সিং আজ বলেছেন যে বাঁশ শিল্প উত্তর পূর্ব অঞ্চলে আত্মনির্ভর ভারত অভিযানে গতি আনতে সহায়ক হবে এবং ইতিমধ্যেই তা শুধু সমগ্র ভারত নয় গোটা উপমহাদেশে বাণিজ্যের ক্ষেত্রে একটি গুরুত্বপূর্ণ বিষয় হয়ে উঠেছে। ভিডিও কনফারেন্সের মাধ্যমে পর্যালোচনা বৈঠকের পরে ডঃ সিংহ একথা বলেন। আজকের বৈঠকে উত্তর পূর্বাঞ্চলের উন্নয়ন মন্ত্রক  এবং শিলংয়ের উত্তর পূর্ব কাউন্সিলের  উর্ধ্বতন আধিকারিকরা অংশ নেন।
কেন্দ্রীয় মন্ত্রী বলেছেন যে বাঁশ শুধুমাত্র ভারতের কোভিড-পরবর্তী অর্থনীতির জন্যই গুরুত্বপূর্ণ নয়, এটি প্রধানমন্ত্রী নরেন্দ্র মোদীর “ভোকাল ফর লোকাল” এর আহ্বানেও নতুন গতির সঞ্চার করবে। তিনি বলেছেন যে মোদী সরকার যে সংবেদনশীলতার সাথে বাঁশ শিল্পকে গুরুত্বের সাথে দেখেছে তা স্পষ্টতই প্রমাণিত হয়, লকডাউন সময়কালেও গত ১৬ই এপ্রিল স্বরাষ্ট্র মন্ত্রক বিভিন্ন ক্ষেত্রে যে সীমিত কার্যক্রম চালিয়ে যাওয়ার অনুমতি দেয় তার মধ্যে বাঁশ সম্পর্কিত কার্যক্রম যেমন রোপণ, প্রক্রিয়াকরণ ইত্যাদিও ছিল।
করোনা সংকটের সময়েও উত্তর পূর্বাঞ্চলের উন্নয়ন মন্ত্রক ১০০ শতাংশ কাজের লক্ষ্যমাত্রা অর্জন করায় ডঃ জীতেন্দ্র সিং সন্তোষ প্রকাশ করেছেন। বিশ্বব্যাপী মহামারী শুরুর অনেক আগে থেকেই এই মন্ত্রকই সম্ভবত ই-অফিস কার্যক্রমের মাধ্যমে এই লক্ষ্যমাত্রা অর্জন করে। তিনি ২০১৯-২০ অর্থবর্ষে ১০০% ব্যয় অর্জনের জন্য উত্তর পূর্বাঞ্চলের উন্নয়ন মন্ত্রকের দলকে অভিনন্দন জানিয়েছেন এবং কোভিড -১৯ -এর বিরুদ্ধে লড়াইয়ের জন্য পরিকাঠামো উন্নয়নে এবং পূর্বাঞ্চলীয় রাজ্য এবং বিভিন্ন কেন্দ্রীয় মন্ত্রক / বিভাগের মধ্যে সমন্বয়মূলক ভূমিকা পালন করার জন্য উত্তর পূর্ব রাজ্যগুলিকে সহায়তা করার জন্য মন্ত্রকের প্রচেষ্টার প্রশংসা করেছেন। অঞ্চলের সার্বিক উন্নয়নের জন্য বিরামহীন নেট সুবিধার গুরুত্বের উপর জোর দিয়েছেন, বিশেষত বর্তমান সংকট চলাকালীন যখন বেশিরভাগ কার্যক্রম অনলাইনের মাধ্যমে পরিচালিত হচ্ছে। কেন্দ্রীয় মন্ত্রী এই সময় কর্তৃপক্ষকে এই অঞ্চলের আর্থ সামাজিক উন্নয়নের জন্য নিরবচ্ছিন্ন উচ্চ গতির নেটসংযোগ বজায় রাখতে টেলিযোগাযোগ বিভাগের  সাথে সমন্বয় করার আহ্বান জানান।
স্থানীয় প্রতিভাকে তুলে ধরার মাধ্যমে উত্তর পূর্বাঞ্চলের স্টার্ট আপগুলির উদ্ভাবনী পদ্ধতিকে উৎসাহ প্রদানের জন্য উত্তর পূর্ব উন্নয়ন আর্থিক নিগম লিমিটেড  -এর ভূমিকার বিষয়েও কেন্দ্রীয় মন্ত্রী অবহিত করেন। এই সংস্থা সম্ভাব্য উদ্যোক্তাদের বিশেষত এমএসএমই ক্ষেত্রগুলিতে বিনিয়োগের তহবিল সরবরাহ করে এবং বিনিয়োগের সুবিধার্থে স্থানীয় উদ্যোক্তাদের উৎসাহিত করেছে; একইসঙ্গে অভ্যন্তরীন এবং বন্ধুত্বপূর্ণ দেশগুলির অর্থনীতির উন্নয়ন ঘটিয়েছে।
জীতেন্দ্র সিং সীমান্ত সড়ক সংস্থার ডিরেক্টর জেনারেল, লেঃ জেনারেল হরপাল সিং এবং সীমান্ত সড়ক সংস্থা, বিআরও-র অন্যান্য উর্ধতন আধিকারিকদের সঙ্গেও মতবিনিময় করেছেন।
(CG/TG
শ্রমওকর্মসংস্থানমন্ত্রক
শ্রম মন্ত্রকের পক্ষ থেকে কোভিড-১৯-এ মৃত শ্রমিকদের পরিজনদের জন্য প্রধান সামাজিক সুরক্ষা ত্রাণের কথা ঘোষণা করা হয়েছে
নতুন দিল্লি, ৩০ মে, ২০২১
কোভিড-১৯ অতিমারিতে মৃত্যুর ঘটনায় শ্রমিকদের পরিবারের ভয় ও উদ্বেগ দূর করতে শ্রম ও কর্মসংস্থান মন্ত্রকের পক্ষ থেকে এমপ্লয়িজ স্টেট ইনসিওরেন্স কর্পোরেশন এবং এমপ্লয়িজ প্রভিডেন্ট ফান্ড অর্গানাইজেশন-এর মাধ্যমে অতিরিক্ত সুবিধা প্রদানের কথা ঘোষণা করা হয়েছে।
শ্রম মন্ত্রকের পক্ষ থেকে নিয়োগকর্তাকে কোন অতিরিক্ত ব্যয় ছাড়াই বর্ধিত এই সামাজিক সুরক্ষা শ্রমিকদের দেওয়ার কথা বলা হয়েছে।
এমপ্লয়িজ স্টেট ইনসিওরেন্স কর্পোরেশন-এর অন্তর্ভুক্ত বীমা কারীর মৃত্যু হলে অথবা কাজ করতে গিয়ে দুর্ঘটনার কারণে অক্ষম হলে, তার দৈনিক মজুরির ৯০ শতাংশ হারে তার স্ত্রী অথবা বিধবা মা সারাজীবন পেনশন পায়। শিশুদের ক্ষেত্রে ২৫ বছর বয়স পর্যন্ত এবং মেয়ে শিশুদের ক্ষেত্রে তার বিবাহ না হওয়া পর্যন্ত এই সুযোগ পায়।
কোভিড-১৯- মৃত শ্রমিকদের পরিবারের সহায়তার জন্য যে ব্যবস্থা নেওয়া হয়েছে তা হচ্ছে,
এমপ্লয়িজ স্টেট ইনসিওরেন্স কর্পোরেশন-এর অধীন বীমাকারী শ্রমিকদের পরিবার সংশ্লিষ্ট শ্রমিক করোনায় আক্রান্ত হলে কর্পোরেশনের অনলাইন পোর্টালে তা নিবন্ধ করতে হবে। এরপর সেই শ্রমিকের মৃত্যু হলে তিনি কর্মস্থলে যে আর্থিক সুবিধা ভোগ করতেন সেটাই তার পরিজনরা পাবেন।
এজন্য কয়েকটি যোগ্যতা পূরণ করা দরকার।
১) করোনা জনিত কারণে মৃত্যু হলে রোগ নির্ণয়ের আগে বীমাকারীকে অবশ্যই এমপ্লয়িজ স্টেট ইনসিওরেন্স কর্পোরেশনের অনলাইন পোর্টালে তিন মাস আগে নাম নথিভুক্ত থাকতে হবে।
২) বীমাকারীকে অবশ্যই কমপক্ষে ৭৮ দিন কাজের জন্য মজুরি পেতে হবে।
যারা যোগ্যতার শর্ত পূরণ করে এবং করোনা জনিত কারনে মারা গেছেন, তাদের পরিজনরা বীমাকৃত ব্যক্তির দৈনিক মজুরির ৯০ শতাংশ হারে মাসিক ভাতা পাওয়ার অধিকারী হবেন।
এই বিশেষ প্রকল্পটি ২৪-০৩-২০২০ থেকে দু'বছরের জন্য কার্যকর হবে।
নিহত শ্রমিক পরিবারের সদস্যদের সর্বোচ্চ দেয়ো টাকার পরিমান ছয় থেকে বাড়িয়ে সাত লক্ষ টাকা করা হয়েছে।
সরকারের এই কল্যাণমূলক পদক্ষেপ করোনা জনিত কারণে মারা যাওয়া শ্রমিকদের পরিবারকে সহায়তা প্রদান করবে। এমনকি এই অতিমারি জনিত সংকট থেকেও তাঁদের রক্ষা করবে বলে সরকার মনে করে। এই প্রকল্পের আওতায় বছরে ৫০ হাজার পরিবার অন্তর্ভুক্ত হতে পারে বলে মনে করা হচ্ছে।
CG/SB
(Visitor Counter : 232
সংস্কৃতিমন্ত্রক
প্রধানমন্ত্রীর আহ্বানে সংস্কৃতি মন্ত্রক ২৮ জুন থেকে ১২ই জুলাই পর্যন্ত চারাগাছ রোপণ করে ‘সংকল্প পর্ব’ উদযাপন করবে
নয়াদিল্লি, ২৭ জুন, ২০২০
প্রধানমন্ত্রী শ্রী নরেন্দ্র মোদী দেশে দূষণমুক্ত ও স্বাস্থ্যকর পরিবেশ সুনিশ্চিত করতে অফিস চত্বর অথবা অন্যত্র যেখানে সম্ভব, সেখানে কমপক্ষে ৫টি চারাগাছ রোপণের আহ্বান জানিয়েছিলেন। প্রধানমন্ত্রীর এই আহ্বানের প্রেক্ষিতে কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল আজ প্রধানমন্ত্রীর আহ্বানে সাড়া দিয়ে সফলভাবে সংকল্প পর্ব আয়োজন এবং চারাগাছ রোপণের আন্তরিক আবেদন জানিয়েছেন।
এ প্রসঙ্গে শ্রী প্যাটেল জানান, সংস্কৃতি মন্ত্রক আগামীকাল থেকে ১২ই জুলাই পর্যন্ত মন্ত্রকের অধীন সমস্ত কার্যালয়, শিক্ষা প্রতিষ্ঠান, স্বীকৃত প্রতিষ্ঠান চত্বরে বা সংলগ্ন এলাকায় চারাগাছ রোপণ করার মধ্য দিয়ে সংকল্প পর্ব উদযাপন করবে। তিনি আরও জানান, প্রধানমন্ত্রী যে ৫টি চারাগাছ রোপণের কথা বলেছেন, সেগুলি মন্ত্রক অনুসরণ করার চেষ্টা করবে। উল্লেখ করা যেতে পারে, এই চারাগাছগুলি প্রত্যেকটিরই ভেষজ ঐতিহ্য রয়েছে। প্রধানমন্ত্রী যে ৫টি চারাগাছের কথা বলেছেন, সেগুলি হ’ল – বারগাদ, আওলা, বট, অশোক এবং বেল। এই ৫ প্রজাতির চারাগাছের মধ্যে কোনোটি যদি না পাওয়া যায়, সেক্ষেত্রে মানুষ নিজের পছন্দ মতো যে কোনও চারাগাছ রোপণ করতে পারেন। শ্রী প্যাটেল বলেন, প্রতেকটি সংগঠনকে তার কর্মচারীরা যাতে অন্তত পক্ষে একটি করে চারাগাছ রোপণ করেন, তা সুনিশ্চিত করতে হবে। একই সঙ্গে, চারাগাছগুলি রোপণের পর সেগুলির রক্ষণা-বেক্ষণ এবং সম্পূর্ণ বিকশিত না হওয়া পর্যন্ত পরিচর্যার দায়িত্ব কর্মচারীদের নিতে হবে।
বর্ষা মরশুমকে চারাগাছ রোপণের উপযুক্ত সময় হিসাবে বর্ণনা করে শ্রী প্যাটেল বলেন, সংকল্প পর্বে অংশগ্রহণের জন্য যে কোনও ব্যক্তি # Sankalp Parva টাইপ করে চারাগাছ রোপণের ফটো সোশ্যাল মিডিয়ায় শেয়ার করতে পারেন। শ্রী প্যাটেল বলেন ‘আমি প্রত্যেককে সংকল্প পর্বে অংশগ্রহণের আহ্বান জানাই এবং অন্তত পক্ষে একটি চারাগাছ রোপণ ও তার দেখভালের দায়িত্ব নিতে আহ্বান জানাই, যাতে আমরা এক স্বাস্থ্যকর পরিবেশ এবং প্রাণবন্ত ও সবুজ ভারত গড়ে তুলতে পারি’।
(CG/BD/SB
রেলমন্ত্রক
যাত্রীরা মাস্ক ব্যবহার না করলে মেট্রো রেল কর্তৃপক্ষ জরিমানা আরোপ করছে
কলকাতা, ০১ এপ্রিল, ২০২১
মেট্রো রেল কর্তৃপক্ষ করোনার বিরুদ্ধে লড়াইয়ে সাধারণ মানুষকে মাস্ক ব্যবহারের গুরুত্ব এবং এ বিষয়ে সচেতন করে তুলতে ‘নো মাস্ক নো মেট্রো’ প্রচার অভিযান চালাচ্ছে। যেভাবে দৈনিক করোনা সংক্রমণ বৃদ্ধি পাচ্ছে, তা রুখতেই এই বিশেষ উদ্যোগ নিয়েছে মেট্রো রেল। নিয়মিত এই বিষয়ে প্রচার চালানো হচ্ছে। রেল সুরক্ষা বাহিনী  এবং মেট্রো রেলের অন্যান্য কর্মীরা স্টেশন ও ট্রেনের ভেতর বিগত কয়েক সপ্তাহ ধরে যাত্রীদের সঙ্গে কথাও বলছেন।
বিপর্যয় মোকাবিলা আইন, ২০০৫ – এর উল্লিখিত বিধি এবং জাতীয় বিপর্যয় মোকাবিলা কর্তৃপক্ষের নির্দেশের আওতায় দেশে কোভিড-১৯ সংক্রমণ রোধে নির্দেশিকা জারি করা হয়েছে। এই নির্দেশিকার আওতায় জনবহুল এলাকায় সামাজিক দূরত্ববিধি মেনে চলা, বিশেষ করে বাজার, গণপরিবহণ ইত্যাদির ক্ষেত্রে দূরত্ববিধি বজায় রাখা এবং সংক্রমণ প্রসার রোধে ফেসমাস্ক ব্যবহারের প্রয়োজনীয়তার কথা বলা হয়েছে। এই পরিপ্রেক্ষিতে কেন্দ্রীয় স্বাস্থ্য ও পরিবার কল্যাণ মন্ত্রকের জারি করা স্টান্ডার্ড অপারেটিং প্রসিডিওর  কঠোরভাবে মানতে বলা হয়েছে মেট্রো রেল, ট্রেন এবং বিমান পরিবহণে।
উপরোক্ত নির্দেশিকা অনুযায়ী, যদি কোনও ব্যক্তি নিয়ম লঙ্ঘণ করেন অথবা মাস্ক ব্যবহার না করেন, তাঁকে বিপর্যয় মোকাবিলা আইন, ২০০৫ – এর আওতায় ২০০ টাকা পর্যন্ত জরিমানা করা হতে পারে। এই নির্দেশ অনুযায়ী, মেট্রো রেল কর্তৃপক্ষ যাত্রীরা মাস্ক ব্যবহার না করলে ২০০ টাকা করে জরিমানা ধার্য করছে। এমনকি, যাত্রী সাধারণকে সচেতন করতেও এই জরিমানার বিষয়ে মেট্রো স্টেশন চত্বরে পোস্টার লাগানো হয়েছে।
SSS/SS/SB
(Visitor Counter : 23
প্রধানমন্ত্রীরদপ্তর
প্যারা শ্যুটিং বিশ্বকাপে সোনা জয়ের জন্য প্রধানমন্ত্রী ভারতীয় শ্যুটার শ্রীহর্ষ দেবারাদ্দিকে অভিনন্দন জানিয়েছেন
নতুন দিল্লি, ০৮ জুন, ২০২২
প্রধানমন্ত্রী শ্রী নরেন্দ্র মোদী প্যারা শ্যুটিং বিশ্বকাপে সোনা জেতার জন্য ভারতীয় শ্যুটার শ্রীহর্ষ দেবারাদ্দিকে অভিনন্দন জানিয়েছেন।
স্পোর্টস অথরিটি অফ ইন্ডিয়ার টুইটের প্রতিক্রিয়ায় এক টুইট বার্তায় প্রধানমন্ত্রী বলেছেন, "সোনা জয়ের জন্য শ্রীহর্ষ দেবারাদ্দির জন্য আমরা গর্বিত। তাঁর লক্ষ্য অন্যদের অনুপ্রাণিত করে। তাঁর ভবিষ্যৎ প্রচেষ্টার জন্য শুভকামনা।"
CG/ SB
(